ako podporiť zverejňovanie dát?
prijatie strategických a metodických dokumentov
niektoré podporné aktivity môžu byť politického charakteru (vo forme verejného vyhlásenia, všeobecne záväzného nariadenia, open data smernice, stratégie, definovania dátovej politiky mesta a podobne).
politická podpora môže pomôcť v dlhodobej kontinuite, pri odôvodnení investovania zdrojov do zvyšovania kvality dát a podobne. takáto podpora môže byť užitočná, no nie je v prvej fáze nevyhnutná. je množstvo samospráv, ktoré údaje začali zverejňovať a efektívne využívať aj bez toho, aby sa tvorili nové stratégie.
z pohľadu vedenia samosprávy (primátor, prednosta) je užitočnejšie, aby zabezpečili alokovania zdrojov, najmä určenie zodpovednej osoby so základným rámcom plnenia úloh a delegovanou autoritou. je dôležité, aby tento mestský dátový kurátor mal aspoň nejakú voľnú časovú kapacitu riešiť túto problematiku. úlohou vedenia je predovšetkým nastavenie kultúry a zabezpečenie zdrojov.
vzdelávanie zamestnancov a osveta
dôležité je realizovať osvetu, vzdelávať interných zamestnancov, vysvetľovať dôležitosť kvalitného spracovania údajov na vstupe do informačného systému, dôležitosť dobre postavených zmlúv s dodávateľmi (žiaľ, často sú podpísané zmluvy, kedy mesto nemôže bez súhlasu dodávateľa voľne využívať dáta, ktoré sa v ňom zbierajú).
zapojenie komunity do využívania dát
je potrebné komunikovať s používateľmi údajov (občanmi), zbierať spätnú väzbu a priebežne ju zapracovať. niektoré mestá realizujú hackathony či stretnutia s open data komunitou.
častou bariérou sú zmluvné vzťahy. bratislavský magistrát pripravil šablónu dátovej doložky, ktorá sa podpisuje pri každej zmluve s dodávateľom informačného systému a rieši ďalšie využitie dát.
ďalšia bariéra je slabé povedomie zamestnancov, ktoré sa rieši cez tréningy a školenia.
veľmi častý je nedostatok finančných zdrojov. toto sa dá riešiť minimalizáciou nákladov (dohoda s dodávateľom — zdieľanie nákladov s inými mestami, ktoré využívajú rovnaký informačný systém, využitie open source komponentov), automatizáciou exportu dát namiesto opakovaného ručného spracovania, zdieľanie niektorých it kapacít so susediacou samosprávou, využitím projektov (vrátane eurofondov), naplánovanie výdavkov do budúcnosti.